उसे रास्ते से हटाना चाहता था साहिल का पिता, मर्डर केस में पहले भी जेल हुई
Haryana Jhajjar Nikki Yadav Murder Case Mystery Latest News Update. Follow Sahil Gehlot Father Virendra Singh Latest News On Dainik Bhaskar (दैनिक भास्कर)
निक्की यादव के मर्डर केस में रोजाना नए-नए खुलासे हो रहे हैं। अब ये बात सामने आई है कि साहिल, निक्की को रोड एक्सीडेंट में मारने वाला था। उसने निक्की को कार से धक्का देने का प्लान बनाया था। लेकिन, साहिल इस प्लान को अंजाम नहीं दे सका। इसके बाद उसने निगमबोध घाट पर निक्की की हत्या कर दी।
साहिल की पुलिस कस्टडी बढ़ी
उधर, साहिल समेत पांच आरोपियों की 2 दिन की पुलिस रिमांड सोमवार को खत्म हो रही थी। उन्हें द्वारका कोर्ट में एडीशनल चीफ मेट्रोपोलिटन मजिस्ट्रेट समीक्षा गुप्ता के सामने पेश किया गया। जहां कोर्ट ने साहिल की पुलिस कस्टडी 2 दिन बढ़ा दी है। बाकी आरोपियों को 14 दिन की ज्यूडिशियल कस्टडी में भेज दिया है।
कोर्ट में पेश करने के पहले आरोपियों को मेडिकल जांच के लिए भेजा गया था।
साहिल के पिता वीरेंद्र ने 25 साल पहले किया था मर्डर
पुलिस की जांच में यह भी सामने आया है कि साहिल के पिता वीरेंद्र के खिलाफ पहले भी कई अपराधों समेत हत्या का मामला दर्ज है। मामला 1997 में गांव में हुए झगड़े से जुड़ा था। जहां वीरेंद्र सिंह को हत्या के बाद अरेस्ट कर लिया गया था। दोषी पाए जाने के कुछ समय बाद उसने हाईकोर्ट में अपील की थी, इसके बाद उसे बरी कर दिया गया था।
निक्की यादव की हत्या से पहले पिता सब कुछ जानता था। उसने फिर भी साहिल का साथ दिया। वीरेंद्र ने साफ-साफ बताया था कि वह किसी भी तरह से निक्की को रास्ते से हटाना चाहता था। पूछताछ के दौरान भी साहिल के पिता वीरेंद्र को इस बात का कोई पछतावा नहीं था। वे सब शादी के बाद निक्की की लाश ठिकाने की तैयारी कर रहे थे।
निक्की की मां बोलीं- 2 लड़कियों की जिंदगी बर्बाद की, फांसी हो
निक्की की हत्या के बाद मां सुनीता पहली बार मीडिया के सामने आई। सुनीता ने कहा कि ​​​​​​आरोपी साहिल ने एक नहीं, बल्कि 2 बेटियों की जिंदगी बर्बाद की है। निक्की की जिंदगी बर्बाद करने के बाद उसने धोखे में रखते हुए दूसरी लड़की से शादी की। साहिल को फांसी की सजा होनी चाहिए।
हत्या की बात कॉन्स्टेबल नवीन को सबसे पहले बताई
क्राइम ब्रांच ने साहिल के पिता वीरेंद्र, नवीन, अमर और लोकेश को गिरफ्तार किया था​​​​। नवीन, साहिल का चचेरा भाई है। जो दिल्ली पुलिस में कॉन्स्टेबल है। निक्की को मारने के बाद साहिल ने सबसे पहले नवीन को फोन करके यह बात बताई। इसके बाद सभी आरोपी मित्रांव गांव में बने परिवार के ढाबे में शव को फ्रिज में रखने में जुट गए थे।
10 फरवरी को साहिल की शादी के बाद निक्की की लाश को ठिकाने लगाने वाले थे, लेकिन इसके पहले ही पुलिस ने लाश बरामद कर ली थी।
निक्की यादव मर्डर केस से जुड़ी ये खबरें भी पढ़ें...
निक्की-साहिल की 2020 में हो गई थी शादी
निक्की यादव मर्डर केस में अब नया ट्विस्ट आ गया है। शनिवार को पुलिस ने बताया कि आरोपी साहिल ने दूसरी शादी करने के लिए निक्की की हत्या की। निक्की और साहिल की शादी अक्टूबर 2020 में नोएडा के आर्य समाज मंदिर में हुई थी। दूसरी शादी करने के लिए साहिल को निक्की रोक रही थी, लेकिन वह नहीं माना और निक्की की हत्या कर दी। पढ़ें पूरी खबर...
छोटी बहन ने हत्यारे साहिल का नंबर ढूंढ निकाला 
हरियाणा के झज्जर की निक्की यादव हत्याकांड का पूरा राज उसकी छोटी बहन निधि की वजह से खुला। असल में निधि और निक्की एक साथ दिल्ली के उत्तमनगर में रहती थीं। निक्की जब घर नहीं लौटी तो परिवार ने निधि से संपर्क किया। निधि ने ही साहिल का नंबर ढूंढा। उसके बाद पिता ने उससे बात की तो साहिल गोलमोल जवाब देता रहा। जिसके बाद उनका शक बढ़ता गया और उन्होंने क्राइम ब्रांच में अपने परिचित के जरिए निक्की की लाश ढूंढ निकाली। पूरी खबर यहां पढ़ें...